
Καθορισμός αποδοχών του Γενικού Διευθυντή του Ορ¬ 
γανισμού Σιδηροδρόμων Ελλάδος (ΟΣΕ).10 

Διορθώσεις σφαλμάτων 

15.9.93 απόφαση Υπουργών Εθν. Οικονομίας και 
ΠΕΧΩΔΕ .13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 19873/2 (1) 

Καθορισμός αρμοδιοτήτων του Υφυπουργού Προεδρίας 
της Κυβέρνησης, Γεωργίου Κοντογιώργη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη τις διατάξεις: 

1. Της παρ. 1 εδαφ. 2 του άρθρου 81 και του άρθρου 83 
παρ. 2 του Συντάγματος. 

2. Της παρ. 5 του άρθρου 16, 22 και 23 του Ν. 1558/85 
«Κυβέρνηση και Κυβερνητικά Όργανα» (Α' 137). 

3. Του Ν.Δ. 216/1974 «περί διαρθρώσεως του Υπουρ¬ 
γείου Προεδρίας Κυβερνήσεως» (Α' 367), όπως τροπο¬ 
ποιήθηκε. 

4. Του Π.Δ. 320/1988 «Οργανισμός Υπηρεσιών του 
Υπουργείου Προεδρίας της Κυβέρνησης» (Α' 149). 

5. Του Ν. 506/1976 «περί ρυθμίσεως θεμάτων τινων 
της Γενικής Γραμματείας Τύπου και Πληροφοριών» (Α' 
354). 

6. Του Π.Δ. 258/93 «Περί Οργανιομού της Γενικής 
Γραμματείας Τύπου και Πληροφοριών του Υπουργείου 
Προεδρίας της Κυβέρνησης» (Α' 112). 

7. Του Ν. 1730/1987 «Ελληνική Ραδιοφωνία - Τηλεό¬ 
ραση, Ανώνυμη Εταιρεία» (ΕΡΤ-Α.Ε.). 

8. Του Ν. 1866/1989 « Ίδρυση Εθνικού Συμβουλίου Ρα- 
διοτηλεοράσεως και παροχή αδειών για την ίδρυση και λει¬ 
τουργία τηλεοπτικών σταθμών». 

9. Του άρθρου 27 του Ν. 2081/1992 (Α' 154), με το 
οποίο προστέθηκε άρθρο 29Α του Ν. 1558/1985, και το 
γεγονός ότι από την παρούσα απόφαση δεν προκαλείται 
δαπάνη σε βάρος του κρατικού προϋπολογισμού». 

10. Του Π.Δ. 375/93 με το οποίο διορίσθηκε Υφυπουρ¬ 
γός Προεδρίας της Κυβέρνησης ο Γεώργιος Κοντογιώρ- 
γης, αποφασίζουμε; 

Στον Υφυπουργό Προεδρίας της Κυβέρνησης, Γεώργιο 
Κοντογιώργη αναθέτουμε: 

1. Την άσκηση των αρμοδιοτήτων της Γ ενικής Γ ραμμα- 
τείας Τύπου και Πληροφοριών και κάθε άλλης Υπηρεσίας 
προβλεπομένης από τους Νόμους 1730/1987 και 1866/ 
1989 περιλαμβανομένης και της εθνικής και διασυνορια¬ 
κής τηλεοράσεως. 

2. Την εποπτεϊα των Νομικών Προσώπων και Οργανι¬ 
σμών που υπάγονται στις Υπηρεσίες της παρ. 1, στην 
σποία περιλαμβάνονται και όλοι οι ραδιοτηλεοπτικοί σταθ¬ 
μοί, εξαιρέσει της εποπτείας επί θεμάτων δημοσιογραφι¬ 
κής δεοντολογίας κατ’ άρθρο 15 του Συντάγματος που 
ασκείται από το Εθνικό Συμβούλιο Ραδιοτηλεοράσεως. 

3. Την έκδοση οποιοσδήποτε πράξης που αφορά το πά- 
σης φύσεως προσωπικό της Γενικής Γραμματείας Τύπου 
και Πληροφοριών, καθώς και την έκδοση των αδειών που 
απαιτούνται κατά το άρθρο 13 παρ. 1 του Ν. 1256/1982 
σε συνδυασμό με την 3147/1982 πράξη της τριμελούς 
Επιτροπής Υπουργών για την αποστολή στο Εξωτερικό 
του κάθε είδους προσωπικού που υπηρετεί σε Υπηρεσίες, 
σι οποίες υπάγονται σ’ αυτόν ή τελούν υπό την εποπτεϊα 
του. Ανεξάρτητα από τη φύση της σχέσης που το συνδέει 
με το Δημόσιο ή με τα Νομικά Πρόσωπα Δημοσίου Δικαίου 
ή Ιδιωτικού Δικαίου που τελούν υπό την εποπτεϊα του. 

4. Την επικοινωνία με τους εκπροσώπους των μαζικών 
μέσων ενημέρωσης επί των θεμάτων της αρμοδιότητός 
του εκτός των ιδιαίτερης σημασίας για τα οποία εκδίδεται 
ανακοίνωση από τον Υπουργό Προεδρίας της Κυβέρνη¬ 
σης. 

5. Οι αποφάσεις σε γενικότερης σημασίας θέματα που 
αφορούν ευαίσθητους τομείς του Τύπου και της Τηλεόρα- 
σης λαμβάνονται από τον Υφυπουργό Προεδρίας της Κυ¬ 
βέρνησης μετά από συνεννόηση με τον Υπουργό και οι 
σχετικές πράξεις κοινοποιούνται στο Γραφείο Υπουρ¬ 
γού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 1993 

ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

ο ΥΠΟΥΡΓΟΣ 

. ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΣΩΤΗΡΙΟΣ ΚΟΥΒΕΛΑΣ 
-♦-' 

Αριθ. 94399 (2) 

Πλήρωση διακοσίων ένδεκα (211) κενών οργανικών θέ¬ 
σεων τακτικού προσωπικού του Οργανισμού Εργατικής 
Εστίας κατ’ εξαίρεση των διατάξεων του άρθρου 1 του 
Ν. 1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΡΓΑΣΙΑΣ 

Έχοντας υπόψη: 

1) Τις διατάξεις: 

α) Του Ν. 1558/85 «Κυβέρνηση και Κυβερνητικά Όρ¬ 
γανα». 4 

β) Του άρθρου 1 παρ. 2 περ. ια του Ν. 1735/87. 
γ) Του άρθρου 21 παρ. 2 του Ν. 2026/92 και 13 παρ. 3 
του Ν. 2116/93. 

δ) Των Π.Δ/των 2/77 «Περί Οργανώσεως και Λειτουρ¬ 
γίας του Οργανισμού Εργατικής Εστίας» και 602/81 και 
466/89 «Σύσταση τακτικών θέσεων στον ΟΕΕ». 
ε) Του άρθρου 7 παρ. 1 του Ν. 2085/1992. 

2) Την ΠΥΣ167/92 «Αναστολή των διορισμών και προσ¬ 
λήψεων στο Δημ. Τομέα». 

3) Το 91315/23.3.93 αίτημα του Υπουργείου Εργασίας 


για κατ’ εξαίρεση έγκριση πρόσληψης τακτικού προσωπι¬ 
κού στον ΟΕΕ. 

4) Την 267/2.8.93 απόφαση του Πρωθυπουργού, με 
την οποία εγκρίθηκε η πλήρωση διακοσίων ένδεκα (21,1) 
κενών οργανικών θέσεων στον ΟΕΕ. 

5) Την Υ.1941/92 κοινή απόφαση ανάθεσης αρμοδιο¬ 
τήτων στον Υφυπουργό Εργασίας Νικ. Αγγελόπουλο (ΦΕΚ 
732/τ.Β·), αποφασίζουμε: 

1. Εξαιρούμε, από τις διατάξεις του Ν. 1735/87, την 
πλήρωση, στον Οργανισμό Εργατικής Εστίας μονίμου 
προσωπικού των εξής κενών οργανικών θέσεων μόνιμου 
προσωπικού. 

Μία (1) Κλάδου ΠΕ Καθηγητών Γεν. Εκπ/σης. 

Τέσσερις (4) Κλάδου ΠΕ Καθηγητών Οικ. Οικονο- 
μίας. 

Ένδεκα (11) Κλάδου ΠΕ Καθηγητών Σωμ. Αγωγής. 

Δεκαοκτώ (18) Κλάδου ΤΕ Καθηγητών Μουσικής. 

Εξήντα έξι (66) Κλάδου ΔΕ Εκπ/κών Πτυχ. Σχολών δευ¬ 
τεροβάθμιας εκπαίδευσης. 

2. Απαγορεύεται η τοποθέτηση των διορισθησομένων 
στους νομούς και τις πόλεις της παρ. 1 άρθρου 7 Ν. 
2085/92 εφόσον ο Κλάδος στον οποίο διορίζονται έχει 
κενές θέσεις κατανεμημένες εκτός των νομών και των πό¬ 
λων αυτών. 

3. Η απόφαση αυτή, που δεν προκαλεί δαπάνη στον 
Κρατικό Προϋπολογισμό, να δημοσιευθεί στην Εφημερίδα 
της Κυβερνήσεως. 

Αθήνα, 22 Σεπτεμβρίου 1993 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΕΡΓΑΣΙΑΣ 

ΣΩΤ. ΚΟΥΒΕΛΑΣ ΝΙΚ. ΑΙΤΈΛΟΠΟΥΛΟΣ 

-^-♦- 

Αριθ. Οικ. 2527 (3) 

Χορήγηση ειδικής άδειας απουσίας με αποδσχές, για την 

άσκηση του εκλογικού δικαιώματος κατά τις γενικές 

βουλευτικές εκλογές της 10.10.1993. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 96 παράγρ. 4 και 3 του Π.Ζ^ 
τος 265/89 «Κωδικοποίηση σ’ ενιαίο κείμενο των διατά¬ 
ξεων της νομοθεσίας για την εκλογή βουλευτών». 

2. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα», όπως αυτός τροποποιήθηκε και συ¬ 
μπληρώθηκε μεταγενέστερα. 

3. Τα αριθ. 44059/Αρ. Εγκ. 38/11.9.93 και ΔΙΔΑΔ/ 
Φ.53/173/30414/20.9.93 έγγραφα του Υπουργείου 
Εσωτερικών και του Υπουργείου Προεδρίας της Κυβερνή¬ 
σεως αντίστοιχα, αποφασίζουμε: 

1. Όλες οι βιομηχανικές, βιοτεχνικές και εμπορικές επι¬ 
χειρήσεις, εκμεταλλεύσεις και εργασίες του ιδιωτικού το¬ 
μέα, καθώς και όσοι γενικώς απασχολούν προσωπικό και 
υπάγονται στον ιδιωτικό τομέα, υποχρεούνται να χορηγή¬ 
σουν στο προσωπικό τους ειδική άδεια απουσίας με απο¬ 
δοχές για την άσκηση του εκλογικού του δικαιώματος, 
κατά τις γενικές βουλευτικές εκλογές της 10.10.1993. 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


8065 


2. Η άδεια αυτή δεν συμψηφίζεται με την ετήσια άδεια 
μετ’ αποδοχών, ή με άλλες άδειες που προβλέπονται από 
τις κείμενες διατάξεις. 

3. Ο αριθμός των ημερών αδείας απουσίας που θα χο¬ 
ρηγηθεί για τον ως άνω σκοπό, καθορίζεται ως κατωτέρω: 

Α. Για τους μισθωτούς, για τους οποίους εφαρμόζεται 
καθεστώς εξαημέρου εβδομαδιαίας εργασίας: 

α. Σε όσους μετακινηθούν, για την άσκηση του εκλογι¬ 
κού τους δικαιώματος σε απόσταση 100-200 χιλιομέτρων, 
θα χορηγηθεί άδεια μιας (1) εργασίμου ημέρας. 

β. Σε όσους μετακινηθούν σε απόσταση 201 -400 χιλιο¬ 
μέτρων, θα χορηγηθεί άδεια δύο (2) εργασίμων ημε¬ 
ρών. 

γ. Σε όσους μετακινηθούν σε απόσταση 401 χιλιομέ¬ 
τρων και άνω, θα χορηγηθεί άδεια τριών (3) εργασίμων 
ημερών, εφόσον κινηθούν εξ ολοκλήρου οδικώς, με βάση 
υπεύθυνη δήλωσή τους. 

δ. Σε όσους μετακινηθούν σε νησιά, για τα οποία δεν 
υπάρχει οδική πρόσβαση, ο αριθμός των ημερών αδείας 
που θα χορηγείται θα εξετάζεται κατά περίπτωση, ανά¬ 
λογα με την απόσταση και τις ειδικές συνθήκες μετακινή- 
σεως, χωρίς ωστόσο η άδεια στις περιπτώσεις αυτές, να 
υπερβαίνει τις τρεις (3) εργάσιμες ημέρες. 

Β. Για τους μισθωτούς για τους οποίους εφαρμόζεται 
καθεστώς πενθημέρου εβδομαδιαίας εργασίας: 

α. Σε όσους μετακινηθούν, για την άσκηση του εκλογι¬ 
κού τους δικαιώματος σε απόσταση 200-400 χιλιομέτρων, 
θα χορηγηθεί άδεια μιας (1) εργασίμου ημέρας. 

β. Σε όσους μετακινηθούν σε απόσταση 401 χιλιομέ¬ 
τρων και άνω, θα χορηγηθεί άδεια δύο (2) εργασίμων ημε¬ 
ρών, εφόσον κινηθούν εξ ολοκλήρου οδικώς, με βάση 
υπεύθυνη δήλωσή τους. 

γ. Σε όσους μετακινηθούν σε νησιά, για τα οποία δεν 
υπάρχει οδική πρόσβαση, ο αριθμός των ημερών αδείας 
που θα χορηγείται θα εξετάζεται κατά περίπτωση, ανά¬ 
λογα με την απόσταση και τις ειδικές συνθήκες μετακινή- 
σεως, χωρίς ωστόσο η άδεια, στις περιπτώσεις αυτές, να 
υπερβαίνει τις τρεις (3) εργάσιμες ημέρες. 

4. Για όσους μισθωτούς μετακινούνται κατά τα ανωτέρω 
και η Κυριακή των εκλογών (10.10.1993) είναι γι' αυτούς, 
σύμφωνα με το πρόγραμμα εργασίας, εργάσιμος ημέρα, 
τότε, η ημέρα αυτή θεωρείται ως ημέρα ειδικής αδείας 
απουσίας, πέραν αυτών που ορίζονται στις προηγούμενες 
παραγράφους. 

5. Τέλος, για όσους μισθωτούς δεν θα εργασθούν στις 
8.10.1993 και στις 11.10.1993, οι κατά ανωτέρω ημέρες 
ειδικής αδείας απουσίας μειώνεται κατά μία ή δύο ημέρες, 
αντιστοίχως. 

Από τις διατάξεις της απόφασης αυτής, δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Σεπτεμβρίου 1993 

ο ΥΠΟΥΡΓΟΣ 

ΑΡ. ΚΑΛΑΝΤΖΑΚΟΣ 


Αριθ. Υ3β/οικ. 6577 (4) 

Σύσταση Υγειονομικού Σταθμού (Υ.Σ.) στην Κοινότητα 
Καροπλεσίου Νομού Καρδίτσας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 15 και 16 του Ν. 2071/92 
«Εκσυγχρονισμός και Οργάνωση του Συστήματος Υγείας» 
(ΦΕΚ 123/τ.Α792). 

2. Τις διατάξεις του άρθρου 29Α του Ν. 1558/1985, 
που προστέθηκε με το άρθρο 27 του Ν. 2081 /1992 (ΦΕΚ 
154Α·). 

3. Την αρ. Υ.2009/20.5.93/ΦΕΚ 365/τ.Β793 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

4. Την αρ. Υ1938/9! 12.92/ΦΕΚ 747/τ.Β /92 κοινή 
απόφαση του Πρωθυπουργού και του Υπουργού Υγείας, 
Πρόνοιας και Κοινωνικών Ασφαλίσεων «Ανάθεση αρμο¬ 
διοτήτων στους Υφυπουργούς Υγείας, Πρόνοιας και Κοι¬ 
νωνικών Ασφαλίσεων». 

5. Την αρ. 25 της 102 ολομέλειας/23.9.93 απόφαση 
του ΚΕΣΥ. 

6. Την αρ. 9683/19.8.93 εισήγηση του Νομάρχη Καρδί¬ 
τσας, αποφασίζουμε: 

Αρθρο 1 

Σύσταση Υγειονομικού Σταθμού (Υ.Σ.) 
και καθορισμός περιοχής ευθύνης του. 

1. Συνιστάται Υγειονομικός Σταθμός (Υ.Σ.) Καροπλε¬ 
σίου νομού Καρδίτσας, που υπάγεται στη Δ/νση Υγείας, 
Πρόνοιας της Νομαρχίας Καρδίτσας, με έδρα την Κοινό¬ 
τητα Καροπλεσίου. 

2. Ο Υ.Σ. Καροπλεσίου εξυπηρετεί την περιοχή ευθύ¬ 
νης της Κοινότητας - έδρας του, καθώς και τις περιοχές 
της Κοινότητας Γιαννουσέϊκων και των οικισμών Αγίας 
Αγάθης και Ανθηρού Νομού Καρδίτσας. 

Ακροτελεύτιο άρθρο 

1. Εφάπαξ δαπάνη ποσού πέντε εκατομμυρίων 
(5.000.000) δραχμών περίπου, για την προμήθεια εξοπλι¬ 
σμού, που θα βαρύνει τις πιστώσεις των οικείων ΚΑΕ του 
ειδικού Φ.155 του Νομαρχιακού Προϋπολογισμού της Δ/ 
νσης Υγείας, Πρόνοιας Νομαρχίας Καρδίτσας. 

2. Δεν απαιτείται δαπάνη ανέγερσης κτιρίου, καθόσον ο 
Υ.Σ. θα στεγαστεί σε κοινοτικό χώρο. 

3. Δαπάνη εξόδων λειτουργίας ποσού ενός εκατομμυ¬ 
ρίου (1.000.000) δραχμών περίπου, που θα αντιμετωπι- 
σθεί από τους αντίστοιχους ΚΑΕ του ειδ. Φ.155 του Νο¬ 
μαρχιακού Προϋπολογισμού της Δ/νσης Υγείας Καρδί¬ 
τσας, 1994. 

I 

4. Δαπάνη μισθοδοσίας ποσού 625.000 δρχ., για το τε¬ 
λευταίο τρίμηνο 1993 και για κάθε επόμενο έτος 
2.500.000 δρχ. περίπου, που θα βαρύνει τον τακτικό 
Προϋπολογισμό του Υπουργείου μας, έτους 1994 και 
εφεξής (Φ 200 ΚΑΕ 0211). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1993 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΩΝ 

ΣΩΤ. ΚΟΥΒΕΛΑΣ Ν. ΓΙΑΤΡΑΚΟΣ 

ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΑΝΑΣΤΑΣΟΠΟΥΛΟΣ 
-♦- 

Αριθ. Φ.430/751 (5) 

Κατανομή θέσεων προσωπικού στους βαθμούς του άρθ. 1 
του Ν. 2085/92 κατά κατηγορία και κλάδο του Ταμείου 
Αλληλοβοήθειας Προσωπικού Οργανισμού Σιδηροδρό¬ 
μων Ελλάδος (Ο.Σ.Ε.). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
. ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 26 παρ. 2 του Ν. 2085/92 
(ΦΕΚ 170/Α/20.10.92) όπως τροποποιήθηκε με το Ν. 
2166/93 (ΦΕΚ 137/Α·). 

2. Το άρθρο 29 Α του Ν. 1558/1985, που προστέθηκε 
με το άρθρο 27 του Ν. 2081/1992 (ΦΕΚ 154 Α'). 

3. Το Π.Δ. 301/1988 «Οργανισμός του Ταμείου Αλλη¬ 
λοβοήθειας Προσωπικού Οργανισμού Σιδηροδρόμων Ελ¬ 
λάδος (Ο.Σ.Ε.)». 

4. Τη ΔΙΔ/^/Φ.12/112/26527 κοινή Υπουργική από¬ 
φαση (ΦΕΚ 495/Β/30.7.90). 

5. Την υπ’ άριθ. 495/93/9.6.1993 απόφαση του Δ.Σ. 
του Ταμείου Αλληλοβοήθειας Προσωπικού Οργανισμού 
Σιδηροδρόμων Ελλάδος (Ο.Σ.Ε.), αποφασίζουμε: 

Καθορίζουμε την κατανομή στους βαθμούς του άρθρου 
1 του Ν. 2085/92 των παρακάτω αναφερομένων οργανι¬ 
κών θέσεων προσωπικού του Ταμείου /^ηλοβοηθείας 
Προσωπικού Οργανισμού Σιδηροδρόμων Ελλάδος 
(Ο.Σ.Ε.) κατά κατηγορία και κλάδο, ως εξής: 

ΚΑΤΗΓΟΡΙΑ ΠΕ 

α) Κλάδος ΠΕ Διοικητικάς - Οικονομικός, δέκα τέσσερις 
(14) θέσεις 

θέσεις 

1. Βαθμός Διευθυντή Β-Α 1 (μία) 

2. Βαθμός Τμηματάρχη Β-Α 3 (τρεις) 

3. Βαθμός Δόκιμου Γραμμ.-Εισηγητή Α 10 (δέκα) 

14 

β) Κλάδος ΠΕ Ιατρών ειδικοτήτων, δέκα τρεις (13) θέ¬ 
σεις 

θέσεις 

1. Βαθμός Διευθυντή Β-Α 1 (μία) 

2. Βαθμός Τμηματάρχη Β-Α 1 (μία) 

3. Βαθμός Γραμμ.-Εισηγητή Α 11 (έντεκα) 

13 

γ) Κλάδος ΠΕ Φαρμακοποιών, δύο (2) θέσεις 

θέσεις 

Βαθμός Δόκιμου Γ ραμμ.-Εισηγητή Α 2 (δύο) 


ΚΑΤΗΓΟΡΙΑ ΤΕ 

α) Κλάδος ΤΕ Διοικητικός - Λογιστικός, θέσεις έντεκα 
(11) και μία (1) προσωρινή (Ν. 1320/83). 

θέσεις 

1. Βαθμός Τμηματάρχη Β-Α 1 (μία) 

2. Βαθμός Δόκιμου Γ ραμμ.-Εισηγητή Α 21 (έντεκα) 

12 

Η παραπάνω αναφερόμενη προσωρινή θέση, καταργεί- 
ται μόλις κενωθεί με οιονδήποτε τρόπο, στον εισαγωγικό 
βαθμό, όταν ο κατέχων αυτή προαχθεί στον αμέσως επό¬ 
μενο βαθμό. 

β) Οι θέσεις των κλάδων: I) ΤΕ Φυσιοθεραπείας δέκα 
(10), II) ΤΕ Νοσηλευτικής τρεις (3) και μία (1) προσωρινή 
του Ν. 1476/84 και III) ΤΕ Επαγγελμάτων Υγείας και Πρό¬ 
νοιας δέκα έξι (16), [(9) θέσεις ειδικότητας Ραδιολογίας 
και Ακτινολογίας και (7) θέσεις ειδικότητας ιατρικών εργα¬ 
στηρίων], αποτελούν ομάδα κλάδων και οι θέσεις τους 
διαρθρώνονται ως εξής: 

θέσεις 

1. Βαθμός Τμηματάρχη Β-Α 1 (μία) 

2. Βαθμός Δόκιμου Γ ραμμ.-Εισηγητή Α ^ (είκοσι 

30 εννέα) 

Η παραπάνω αναφερόμενη προσωρινή θέση, καταργεί- 
ται μόλις κενωθεί με οποιονδήποτε τρόπο, στον εισαγω¬ 
γικό βαθμό, όταν ο κατέχων αυτή προαχθεί στον αμέσως 
επόμενο βαθμό. 

ΚΑΤΗΓΟΡΙΑ ΔΕ 

α) Κλάδος ΔΕ Διοικητικός - Λογιστικός, είκοσι οκτώ (28) 
θέσεις 

θέσεις 

1. Βαθμός Τμηματάρχη Β-Α 1 (μία) 

2. Βαθμός Δόκιμου Γραφέα-Εισηγητή Α^ (είκοσι 

28 επτά) 

β) Κλάδος ΔΕ Υπαλλήλων Φαρμακείου, έντεκα (11) θέ¬ 
σεις 

θέσεις 

1. Βαθμός Τμημάταρχη Β-Α 1 (μία) 

2. Βαθμός Δόκιμου Γραφέα-Εισηγητή Α10 (δέκα) 

11 

γ) Κλάδος ΔΕ βοηθών Νοσοκόμων, δέκα πέντε (15) θέ¬ 
σεις και δύο (2) θέσεις προσωρινές του Ν. 1476/84 

θέσεις 

1. Βαθμός Δόκιμου Γραφέα-Εισηγητή Α17 (δεκαεπτά) 

Οι δύο (2) προσωρινές θέσεις καταργούνται μόλις κενω¬ 
θούν με οποιονδήποτε τρόπο στον εισαγωγικό βαθμό, μέ¬ 
χρι να εξαντληθούν. 

δ) Κλάδος ΔΕ Χειριστών Ιατρικών Συσκευών, έξι (6) θέ¬ 
σεις (προσωρινός) 

Βαθμός Δόκιμου Γραφέα - Εισηγητή Α θέσεις 6 (έξι) 

Οι παραπάνω προσωρινές θέσεις καταργούνται μόλις 
κενωθούν με οποιονδήποτε τρόπο, στον εισαγωγικό 
βαθμό μέχρι να εξαντληθούν. 

ε) Κλάδος ΔΕ Βοηθών Ιατρικών και Βιολογικών εργα¬ 
στηρίων, πέντε (5) θέσεις (προσωρινός) 

Βαθμός Δόκιμου Γ ραφέα - Εισηγητή Α θέσεις 5 (πέντε) 
Οι θέσεις αυτές καταργούνται μόλις κενωθούν με 
οποιονδήποτε τρόπο, στον εισαγωγικό βαθμό μέχρι να 
εξαντληθούν. 

ΚΑΤΗΓΟΡΙΑ ΥΕ 

α) Κλάδος ΥΕ Βοηθητικού Προσωπικού, 
οκτώ (8) θέσεις 

θέσεις 

1. Βαθμός Επιμελητή Α 1 (μία) 

2. Βαθμός Επιμελητή Γ-Β 2 (δύο) 

3. Βαθμός Δόκιμ. Βοηθού-Βοηθ. υπαλ. Α _5 (πέντε) 

8 

β) Κλάδος ΥΕ Φυλάκων - Νυκτοφυλάκων, πέντε (5) θέ¬ 
σεις και 1 (μία) προσωρινή του Ν. 1476/84 

θέσεις 

1. Βαθμός Επιμελητή Α 1 (μία) 

2. Βαθμός Επιμελητή Γ-Β 2 (δύο) 

3. Βαθμός Δόκιμ. Βοηθού-Βοηθ. Υπαλ. Α _3 (τρεις) 

6 

Η προσωρινή θέση καταργείται, μόλις κενωθεί με 
οποιονδήποτε τρόπο, στον εισαγωγικό βαθμό και όταν ο 
κατέχων αυτή προαχθεί στον αμέσως επόμενο βαθμό. 

γ) Κλάδος ΥΕ Προσωπικού Καθαριότητας, επτά (7) θέ¬ 
σεις 

θέσεις 

1. Βαθμός Επιμελητή Α 1 (μία) 

2. Βαθμός Επιμελητή Γ-Β 2 (δύο) 

3. Βαθμός Δόκιμ. Βοηθού-Βοηθ. Υπαλ. Α 4 (τέσσερις) 

7 

Από τις διατάξεις αυτής της αποφάσεως, δεν προκαλεΐ- 
ται δαπάνη σε βάρος του προϋπολογισμού του Ταμείου 
Αλληλοβοήθειας προσωπικού Ο.Σ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1993 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΟΝ 

ΣΩΤ. ΚΟΥΒΕΛΑΣ ΔΗΜ. ΣΙΟΥΦΑΣ 

—-♦-^ 

Αριθ. Γ4/1458 (6) 

Ίδρυση Τμημάτων Αθλητικής Διευκόλυνσης Γυμνασίων 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ 

Έχοντας υπόψη: 

Σύμφωνα με: 

1. Τον Ν. 1566/85 «Δομή και λειτουργία της Πρωτοβάθ¬ 
μιας και Δευτεροβάθμιας Εκπαίδευσης». 

2. Τον Ν. 75/75 «Περί εξωσχολικού αθλητισμού». 

3. Την Απόφαση Γ4/902/29.9.1988 του Υπ. Ε.Π.Θ. 
«Ίδρυση ειδικών αθλητικών τάξεων σε σχολεία της Πρω¬ 
τοβάθμιας και Δευτεροβάθμιας Εκπαίδευσης» που κυρώ¬ 
θηκε με Νόμο (Φ.Ε.Κ. 110/27.8.1990 τ.Α ). 

4. Την απόφαση Γ4/1117/30.9.1988 του Υπ.Ε.Π.Θ. 
«περί ωρολογίου και αναλυτικού προγράμματος ειδικών 
αθλητικών τάξεων». 

5. Τις ανάγκες του Αγωνιστικού Αθλητισμού. 

6. Τις προτάσεις της Κεντρικής Επιτροπής Αθλητικών 
Τάξεων (πράξη 27η/13.9.1993), που συγκροτήθηκε με 
την αριθμ. 32554/10.9.1993 Κοινή Απόφαση των Υπουρ¬ 


γών Εθνικής Παιδείας & θρησκευμάτων και Πολιτισμού. 

7. Την υπ’ αριθ. Υ. 1939/1992 κοινή απόφαση του Πρω¬ 
θυπουργού και του Υπουργού Εθνικής Παιδείας και θρη¬ 
σκευμάτων, για τη μεταβίβαση αρμοδιοτήτων. 

8. Την υπ’ αριθ. Υ. 1947/1992 κοινή απόφαση του Πρω¬ 
θυπουργού και της Υπουργού Πολιτισμού, για τη μεταβί¬ 
βαση αρμοδιοτήτων, αποφασίζουμε: 

Την επέκταση αθλημάτων σε λειτουργούντα Αθλητικά 
Τμήματα: 

1. 2ου Γυμνασίου Ηγουμενίτσας Πετοσφαίριση 

2. 4ου Γ υμνασίου Καρδίτσας Αντισφαίριση 

3. 1 ου Γ υμνασίου Κομοτηνής Ποδόσφαιρο 

Η επέκταση, με τα παραπάνω αθλήματα, των Αθλητικών 
Τμημάτων θα γίνει μόνον εφόσον εξασφαλισθούν στα 
σχολεία οι απαραίτητες αίθουσες διδασκαλίας και οι απαι- 
τούμενοι αθλητικοί χώροι. 

Από τις διατάξεις της Απόφασης αυτής προκαλείται συ¬ 
νολική δαπάνη 2.332.823 δρχ. περίπου για το τρέχον οι¬ 
κονομικό έτος και 7.874.783 δρχ. για κάθε ένα από τα 
επόμενα οικονομικά έτη. Η δαπάνη για το τρέχον οικονο¬ 
μικό έτος αναλυτικά έχει όπως παρακάτω: 

1. Για διδακτικό προσωπικό. 

Από τις διατάξεις της απόφασης αυτής προκαλείται δα¬ 
πάνη σε βάρος του κρατικού προϋπολογισμού ύψους 
1.432.823 δρχ. περίπου για το τρέχον οικονομικό έτος και 
4.574.783 δρχ. για κάθε ένα από τα επόμενα οικονομικά 


έτη. 

Για την ανωτέρω δαπάνη έχει εγγράφει πίστωση στον 
κρατικό προϋπολογισμό ύψους 1.432.823 δρχ. στον ει¬ 
δικό φορέα 19-610 και με τους εξής ΚΑΕ. 

ΚΑΕ 0257 (Προμήθεια βιβλίων) = 20.000 

ΚΑΕ 0311 (Βασικός μισθός) = 222.000 

ΚΑΕ 0325 (Α.Τ.Α.) = 501.720 

ΚΑΕ 0326 (Επιδ. εξομάλυνσης) ^ ? 96.000 

ΚΑΕ 0329 (Ειδικό επίδομα) = 84.000 

ΚΑΕ 0321 (Ι.Κ.Α. + Τ.Ε.Α.Μ.) =1.136.167 

ΚΑΕ 0516 (Αποζημ. διδακτ. τριμήνων) = 232.447 

2. Για δαπάνες μετακίνησης και ημιδιατροφής μαθη¬ 


τών. 

Από τις διατάξεις της απόφασης αυτής προκαλείται δα¬ 
πάνη 900.000’δρχ. περίπου για το τρέχον οικονομικά έτος 
και 3.300.000 δρχ. περίπου για καθένα από τα επόμενα 
οικονομικά έτη. 

Η ανωτέρω δαπάνη θα καλυφθεί από τις πιστώσεις της 
Κεντρικής Επιτροπής Αθλητικών Τάξεων (Κ.Ε.Α.Τ.) που 
προέρχονται από τον Οργανισμό Προγνωστικών Αγώνων 
Ποδοσφαίρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 1993 


οι ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑτΟΝ ΠΟΛΙΤΙΣΜΟΥ 

ΘΩΜΑΣ ΚΟΥΡΤΗΣ ΕΥΑΓΓ. ΜΕΙΜΑΡΑΚΗΣ 


-«- 

Αριθ. Ζ/9227 (7) 

Αντικατάσταση του άρθρου 26 της 4565/93 απόφασης 
του Υπουργού Εθνικής Παιδείας και θρησκευμάτων. ' 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2009/92 (ΦΕΚ 18 τ.Α) «Εθνικό 
Σύστημα Επαγγελματικής Εκπαίδευσης και Κατάρτισης 

και άλλες διατάξεις» και ειδικότερα τις διατάξεις των πα¬ 
ραγράφων 7, 8 και 9 του άρθρου 5 του νόμου αυτού. 

2. Τη με αριθμ. 4565/93 (ΦΕΚ 438 τ.Β) απόφαση του 
Υπουργού ΥΠΕΠΘ «Ρύθμιση των θεμάτων, οργάνωσης, 
λειτουργίας, υπηρεσιακής και πειθαρχικής κατάστασης 
του προσωπικού, των προσόντων και των θεμάτων πει¬ 
θαρχικού δικαίου των ιδιοκτητών ή εκπροσώπων των Ινστι¬ 
τούτων Επαγγελματικής Κατάρτισης (Ι.Ε.Κ.) των Νομικών 
Προσώπων Ιδιωτικού Δικαίου ή Ιδιωτών και των θεμάτων 
της διαδικασίας διεξαγωγηζ τφν εξετάσεων και της εκδό- 
σεως των τίτλων κατάρτισης των Ι.Ε.Κ. αυτών». 

3. Τη με αριθμ. 31 /20.9.93 πράξη του Δ.Σ. του Οργανι¬ 
σμού Επαγγελματικής Εκπαίδευσής και Κατάρτισης 
(Ο.Ε.Ε.Κ.). 

4. Το γεγονός ότι από τις διατάξεις της παρούσης δεν 
προκαλείται δαπάνη εις βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκπαίδευσης και Κατάρτισης 
(Ο.Ε.Ε.Κ.), αποφασίζουμε: 

Αντικαθιστούμε το άρθρο 26 της με αριθμ. 4565/93 
(ΦΕΚ 438 τ.Β) απόφασης του Υπουργού ΥΠΕΠΘ ως ακο¬ 
λούθως: 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Κατά την πρώτη εφαρμογή της παρούσης απόφασης 
για το χειμερινό εξάμηνο κατάρτισης του έτους 1993: 

α. Η κατάσταση του εδαφίου β της παραγράφου 4 του 
άρθρου 2 της παρούσας απόφασης υποβάλλεται στον 
Ο.Ε.Ε.Κ. έως και τέσσερις (4) εργάσιμες ημέρες από την 
επόμενη της λήψης της απόφασης του Δ.Σ. του Ο.Ε.Ε.Κ. 
για τη χορήγηση άδειας λειτουργίας ιδιωτικού Ι.Ε.Κ. 

β. Ο ιδιοκτήτης του ιδιωτικού Ι.Ε.Κ. έως και τέσσερις (4) 
εργάσιμες ημέρες από την επόμενη της λήψης της από¬ 
φασης του Δ.Σ. του Ο.Ε.Ε.Κ. για τη χορήγηση άδειας λει¬ 
τουργίας ιδιωτικού Ι.Ε.Κ., πρέπει να γνωστοποιήσει εγ- 
γράφως στον Ο.Ε.Ε.Κ. τα πλήρη στοιχεία του προσωπικού 
των μονάδων υποστήριξης της παραγράφου 1 του άρθρου 
4 της παρούσης απόφασης. 

γ. Το έτος κατάρτισης των ιδιωτικών Ι.Ε.Κ. αρχίζει την 
22η Σεπτεμβρίου του έτους 1993 και λήγει τήν 31η Αυ- 
γούστου του έτους 1994. 

δ. Το χειμερινή εξάμηνο κατάρτισης αρχίζει την 25η Οκτω¬ 
βρίου 1993 και λήγει την 4η Μαρτίου του έτους 1994. 

ε. Οι εγγραφές των καταρτιζομένων στα ιδιωτικά Ι.Ε.Κ. 
πραγματοποιούνται από την 22α Σεπτεμβρίου έως και την 
22α Οκτωβρίου του έτους 1993. 

στ. Για ιδιωτικά Ι.Ε.Κ., που πρόκειται να λειτουργήσουν 
αποκλειστικά ειδικότητες ή εξειδικεύσεις δημοσιογρα¬ 
φίας - οπτικοακουστικών μέσων και θα υποβάλλουν αί¬ 
τηση για τη χορήγηση άδειας ίδρυσης ιδιωτικού Ι.Ε.Κ. σύμ¬ 
φωνοί· με την περίπτωση ι του εδαφίου α της με αριθμ. 
6987/93 απόφασης του Υπουργού ΥΠΕΠΘ, οι προθε¬ 
σμίες παρατείνονται ως ακολούθως: 

ι. Το έτος κατάρτισης των Ι.Ε.Κ. αυτών αρχίζει την 29η 
Σεπτεμβρίου του έτους 1993 και λήγει την 31 η Αυγού- 
στου του έτους 1994. 

ιι. Οι εγγραφές των καταρτιζομένων στα ιδιωτικά Ι.Ε.Κ. 
πραγματοποιούνται από την 29η Σεπτεμβρίου έως και την 
22α Οκτωβρίου του έτους 1993. 

2. Κατά τη δεύτερη εφαρμογή τής παραπάννω υπουργι¬ 
κής απόφασης για το εαρινό εξάμηνο κατάρτισης του 
έτους 1994: 

α. Το εαρινό εξάμηνο κατάρτισης αρχίζει την 7η Μαρ¬ 


τίου του έτους 1994 και λήγει την 15η Ιουλίου του ίδιου 
έτους. 

β. Οι εγγραφές των καταρτιζομένων στα ιδιωτικά Ι.Ε.Κ. 
πραγματοποιούνται από την 7η Φεβρουάριου έως και την 
3η Μαρτίου του έτους 1994. 

Η ισχύς της παρούσας αρχίζει από τη δημοσίευσή τής 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1993 

ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

-φ- 

Αριθ. Ζ/9226 (8) 

Προϋποθέσεις, όροι και διαδικασία χορήγησης άδειας 

ίδρυσης και λειτουργίας Ινστιτούτων Επαγγελματικής 

Κατάρτισης (Ι.Ε.Κ.) από Νομικά Πρόσωπα Ιδιωτικού Δι¬ 
καίου ή Ιδιώτες. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2009/92 (ΦΕΚ 18τ.Α) «Εθνικό 
Σύστημα Επαγγελματικής Εκπαίδευσης και Κατάρτισης 
και άλλες διατάξεις» και ειδικότερα τις διατάξεις των πα¬ 
ραγράφων 7, 8 και 9 του άρθρου 5 του νόμου αυτού. 

2. Τη με αριθμ. Ζ/3378/12.5.93 (ΦΕΚ 356 τ.Β) από¬ 
φαση του Υπουργού ΥΠΕΠΘ «Προϋποθέσεις, όροι και 
διαδικασία χορήγησης, άδειας ίδρυσης και λειτουργίας Ιν¬ 
στιτούτων Επαγγελματικής Κατάρτισης (Ι.Ε.Κ.) από Νο¬ 
μικά Πρόσωπα Ιδιωτικού Δικαίου ή ιδιώτες». 

3. Τη με αριθμ. 6987/16.8.93 (ΦΕΚ 624 τ.Β ) απόφαση 
του Υπουργού ΥΠΕΠΘ «Προϋποθέσεις, όροι και διαδικα¬ 
σία χορήγησης άδειας ίδρυσης και λειτουργίας Ινστιτού¬ 
των Επαγγελματικής Κατάρτισης (Ι.Ε.Κ.) από Νομικά Πρό¬ 
σωπα Ιδιωτικού Δικαίου ή ιδιώτες». 

4. Τη με αριθμό 31 /16.9.93 πράξη του Δ.Σ. του Οργανι¬ 
σμού Επαγγελματικής Εκπαίδευσης και Κατάρτισης 
(Ο.Ε.Ε.Κ.). 

5. Το γεγονός, ότι από τις διατάξεις της παρούσας δεν 
προκαλείται δαπάνη εις βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκπαίδευσης και Κατάρτισης» 
(Ο.Ε.Ε.Κ), αποφασίζουμε: 

Αρθρο μόνο 

Κατά την πρώτη εφαρμογή της απόφασης Ζ/3378/93 
(ΦΕΚ 356 τ.Β) του Υπουργού ΥΠΕΠΘ για το χειμερινό 
εξάμηνο κατάρτισης του έτους 1993: 

α. Για τα ιδιωτικά Ι.Ε.Κ, τα οποία πρόκειται να λειτουρ¬ 
γήσουν ειδικότήτες ή εξειδικεύσεις του τομέα δήμοσιο- 
γραφίας-οπτικοακουστικών μέσων και μόνο για αυτές 
ισχύουν τα ακόλουθα: 

I. Ο Πρόεδρος του Ο.Ε.Ε.Κ., ύστερα απο απόφαση του 
Δ.Σ., δύναται να συγκροτεί εκ νέου επιτροπή ελέγχου, του 
άρθρου 14 της Ζ/3378/1993 απόφασης του Υπουργού 
ΥΠΕΠΘ, προκειμένου να προβεί σε έλεγχο, σύμφωνα με 
την παράγραφο 6 του άρθρου 5 της ως άνω απόφασης του 
Υπουργού ΥΠΕΠΘ, μέσα σε προθεσμία που τάσσεται από 
το Δ.Σ. του Ο.Ε.Ε.Κ. με την απόφασή του αυτή. 

II. Στην προκειμένη περίπτωση, το Δ.Σ. του Ο.Ε.Ε.Κ., 
αφού λάβει υπόψη την έκθεση της επιτροπής ελέγχου και 
την εισήγηση της αρμόδιας υπηρεσίας, αποφασίζει για τη 

χορήγηση ή μη άδειας λειτουργίας εντός δέκα (10) ημε¬ 
ρών απο τη δημοσίευση της παρούσας στην Εφημερίδα 
της Κυβερνήσεως επανεξετάζοντας, όπου απαιτείται, την 
αναγκαιότητα ή μη του εγκεκριμένου μαζί με τα προγράμ¬ 
ματα του τομέα αυτού, εργαστηριακού και εποπτικού εξο¬ 
πλισμού. 

β. Κατά τα λοιπά εφαρμόζονται, όπως ισχύουν, οι διατά¬ 
ξεις των Ζ/3378/93 (ΦΕΚ 356 τ.Β) και 6987/93 (ΦΕΚ 
624 τ.Β) υπουργικών αποφάσεων. 

Η ισχύς της παρούσαι^ απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1993 

ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
--♦- 

Αριθ. 33498 (9) 

Τροποποίηση της υπ’ αριθμ. 35237/11.9.92 απόφασης 
της Υπουργού Πολιτισμού περί «Διορισμού Προέδρου, 
μελών Δ. Σ./ΟΠΑΠ (ΦΕΚ 561/Β/11.9.92). 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Της παρ. 2 του άρθρου 26 του Ν. 1558/85 «Κυβέρ¬ 
νηση και Κυβερνητικά Όργανα». 

2. Του άρθρου 24 και 25 του Ν, 1646/86 «Διορισμός 
Προέδρου και μελών Δ.Σ./ΟΠΑΠ.». 

3. Την υπ’ αριθμ. 24689/31.8.90 απόφαση του Υπ. 
Προεδρίας της Κυβέρνησης και της Υφυπουργού Πολιτι¬ 
σμού «διεύρυνση μελών του Δ.Σ». 

4. Την υπ’ αριθμ. Υ1947/10.12.92 απόφαση Υπουργού 
Πολιτισμού «ανάθεση αρμοδιοτήτων στον Υφυπουργό Πο¬ 
λιτισμού Ευαγγ. Μεϊμαράκη», αποφασίζουμε: 

Τροποποιούμε την υπ’ αριθμ. 35237/11.9.92 απόφαση 
ως ακολούθως: 

Διορίζουμε στη θέση του παραιτηθέντος τακτικού μέ¬ 
λους του Δ.Σ./ΟΠΑΠ Καραμπίνη Χρήστου και για το υπό¬ 
λοιπο της θητείας, το Λινάκη Κυριάκο. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Κατά τα λοιπά ισχύει η υπ’ αριθμ. 35237/11.9.92 από¬ 
φαση ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 1993 

ο ΥΦΥΠΟΥΡΓΟΣ 

ΕΥΑΓΓ. ΜΕΙΜΑΡΑΚΗΣ 
-- 

Αριθ. 33241/2657 (10) 

Καθορισμός αποδοχών του Γενικού Διευθυντή του Οργα¬ 
νισμού Σιδηροδρόμων Ελλάδος (ΟΣΕ). 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ & ΕΠΙΚ/ΝΙΩΝ 

Έχοντας υπόψη: 

1. Τις διατάξεις του Ν. 1365/1983 «Κοινωνικοποίηση 
των Επιχειρήσεων δημοσίου χαρακτήρα ή κοινής ωφέ¬ 
λειας» (Α' 80). 


2. Τις διατάξεις του άρθρου 8 παραγ. 3 του Π.Δ. 59/ 
1985 «Δομή, ρόλος και τρόπος διοίκησης και λειτουργίας 
της κοινωνικοποιημένης Επιχείρησης «Οργανισμός Σιδη¬ 
ροδρόμων Ελλάδος (ΟΣΕ)» (Α' 22). 

3. Τις διατάξεις της παραγρ. 1 του άρθρου 6 του Ν. 
1256/1982 (Α' 65), όπως τροποποιποιήθηκε με το άρθρο 
33 του Ν. 1326/1983. 

4. Τις διατάξεις του άρθρου 10 του Ν. 849/1978 «περί 
παροχής κινήτρων δια την ενίσχυσιν της περιφερειακής 
και οικονομικής αναπτύξεως της χώρας» (Α’ 232). 

5. Την με αριθ. 154/1989 κοινή απόφαση των Υπουρ¬ 
γών Εθνικής Οικονομίας και Μεταφορών και Επικοινω¬ 
νιών. 

6. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα», όπως προστέ¬ 
θηκε το άρθρο αυτό με το άρθρο 27 του Ν. 2081 /1992 (Α’ 
154). 

7. Το με αριθμό πρωτ. 161461/18.9.1993 έγγραφο του 
ΟΣΕ «Καθορισμός αποδοχών Γενικού Διευθυντή του 
ΟΣΕ». 

8. Την με αριθμ. Υ. 1935/3.12.1992 κοινή απόφαση του 
Πρωθυπουργού και του Υπουργού Εθνικής Οικονομίας (Β' 
726), αποφασίζουμε: 

1. Καθορίζουμε το ανώτατο όριο των συνολικών μη¬ 
νιαίων καθαρών αποδοχών του Γενικού Διευθυντή του Ορ¬ 
γανισμού Σιδηροδρόμων Ελλάδος (ΟΣΕ) στο ύψος των συ¬ 
νολικών ακαθαρίστων μηνιαίων αποδοχών του λαμβάνει 
σήμερα ο Πρόεδρος του Αρείου Πάγου, που έχει σύζυγο 
και δύο (2) τέκνα και συνολική δημόσια υπηρεσία είκοσι 
εννέα (29) ετών. 

2. Από τις διατάξεις της απόφασης προκαλείται δαπάνη 
σε βάρος του Προϋπολογισμού του Οργανισμού Σιδηρο¬ 
δρόμων Ελλάδος (ΟΣΕ), ύψους 3.155.000 δρχ. περίπου 
για το τρέχον οικονομικό έτος και 8.834.000 δρχ. περίπου 
για κάθε ένα από τα επόμενα οικονομικά έτη. 

3. Η ως άνω δαπάνη θα καλυφθεί από τη Γενική Πί¬ 
στωση των δαπανών μισθοδοσίας του τακτικού προσωπι¬ 
κού, του Κεφαλαίου Α', άρθρο 1 του Προϋπολογισμού του 
ΟΣΕ. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 1993 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝ. ΟΙΚΟΝΟΜΙΑΣ ΜΕΤΑΦΟΡΟΝ & ΕΠΙΚΟΙΝΟΝΙΟΝ 

ΚΩΝ/ΝΟΣ ΔΟΥΣΗΣ ΘΕΟΔ. ΑΝΑΓΝΩΣΤΟΠΟΥΛΟΣ 
-♦- 

Αριθ. 33377 ( 11 ) 

Καθορισμός αποδοχών του Προέδρου του Δ.Σ. - Ο'Σ.Ε. 
και των βοηθών Γενικών Διευθυντών του Ο.Σ.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/1983 «Κοινωνικοποίηση 
των Επιχειρήσεων δημόσιου χαρακτήρα ή κοινής ωφέ¬ 
λειας» (Α' 80). 

2. Τις διατάξεις του άρθρου 8 παραγ. 3 του Π.Δ. 59/ 
1985 «Δομή, ρόλος και τρόπος διοίκησης και λειτουργίας 

της κοινωνικοποιημένης επιχείρησης «Οργανισμός Σιδη- 
ροδρόμων Ελλάδος (Ο.Σ.Ε.)» (Α' 22). 

3. Τις διατάξεις της παραγρ. 1 του άρθρου 6 του Ν. 

1256/1982 (Α’ 65), όπως τροποποιήθηκε με το άρθρο 33 
του Ν. 1326/1983. 

4. Τις διατάξεις του άρθρου 40 του Ν. 849/1978 «Περί 
παροχής κινήτρων δια την ενίσχυσιν της περιφερειακής 
και οικονομικής αναπτύξεως της χώρας» (Α’ 232). 

5. Την με αριθμ. 154/1989 κοινή απόφαση των Υπουρ¬ 
γών Εθνικής Οικονομίας και Μεταφορών και Επικοινω¬ 
νιών. 

6. Την με αριθμ. 33241/2657 κοινή απόφαση των 
Υπουργών Εθνικής Οικονομίας και Μεταφορών και Επι¬ 
κοινωνιών «Περί καθορισμού αποδοχών του Γενικού Διευ¬ 
θυντή του Ο.Σ.Ε.». 

7. Το με αριθμ. πρωτ. 161535/17.9,1993 έγγραφο του 
Ο.Σ.Ε. «Καθορισμός αποδοχών Προέδρου Δ.Σ. - Ο.Σ.Ε. 
και Βοηθών Γενικών Διευθυντών του Ο.Σ.Ε.». 

8. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα», όπως προστέ¬ 
θηκε το άρθρο αυτό με το άρθρο 27 του Ν. 2081/1992 (Α' 
154). 

9. Την με αριθμό Υ 1935/3.12.92 κοινή απόφαση του 
Πρωθυπουργού και του Υπουργού Εθνικής Οικονομίας (Β’ 
726), αποφασίζουμε: 

1. Καθορίζουμε το ανώτατο όριο των συνολικών μη¬ 
νιαίων καθαρών αποδοχών του Προέδρου του Δ.Σ. - 
Ο.Σ.Ε. και των Βοηθών Γενικών Διευθυντών του Ο.Σ.Ε., 
στο ύψος των τακτικών μηνιαίων αποδοχών του Γ ενικού 
Διευθυντή του Ο.Σ.Ε., μειουμένων ως εξής: 

α. Του Προέδρου κατά 50% 

β. Των Βοηθών Γ ενικών Διευθυντών κατά 20%. 

2. Από τις διατάξεις της απόφασης αυτής προκαλείται 
δαπάνη σε βάρος του Προϋπολογισμού του Ο.Σ.Ε., καθα¬ 
ρού ποσού ύψους 14.050.000 δραχμών για το τρέχον οι¬ 
κονομικό έτος και 39.340.000 δρχ. για τα επόμενα οικο¬ 
νομικά έτη. 

3. Η ως άνω δαπάνη θα καλυφθεί από τη Γ ενική Πί¬ 
στωση των δαπανών μισθολογίας του Τακτικού Προσωπι¬ 
κού του Κεφαλαίου Α’, άρθρο 1 του Προϋπολογισμού του ^ 
Ο.Σ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 1993 

οι ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΟΝ. ΔΟΥΣΗΣ θ. ΑΝΑΓΝΩΣΤΟΠΟΥΛΟΣ 


Αριθ. ΤΒ 1398 (12) 

Μη καθορισμός λατομικής περιοχής στή νήσο Ρόδο Νο¬ 
μού Δωδεκανήσων. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη: 

1. Τις διατάξεις του Ν. 1428/84 «Εκμετάλλευση λατο¬ 
μείων αδρανών υλικών και άλλες διατάξεις». 

2. Τις διατάξεις του Ν. 2115/93 «Τροποποίηση και 
συμπλήρωση διατάξεων του Ν. 1428/84 Εκμετάλλευση 
λατομείων αδρανών υλικών και άλλες διατάξεις». 

3. Την εγκύκλιο με αριθμ. πρωτ. Δ10/Φ68/5283/ 
2.3.1993 του Υ.Β.Ε.Τ. 

4. Την υπ’ αριθμ. Δ10/Φ68/Οικ. 16502/25.6.93 από¬ 
φαση του Υφυπουργού Β.Ε.Τ. «Λειτουργία της επιτροπής 
καθορισμού λατομικών περιοχών». 

5. Την γνωμοδότηση του Νομαρχιακού Συμβουλίου 
Δωδ/νήσου που διατυπώθηκε στο πρακτικό της 8ης συνε¬ 
δρίασης που έγινε στις 15.9.1993, αποφασίζουμε: 

Δεν κρίνουμε σκόπιμη τη δημιουργία λατομικής περιο¬ 
χής στο νησί της Ρόδου νομού Δωδεκανήσου επειδή, σύμ¬ 
φωνα με τήν έκθεση - εισήγηση της επιτροπής του άρ¬ 
θρου 3 του Ν. 2115/93 για το νομό Δωδεκανήσου, καμία 
περιοχή του νησιού δεν συγκεντρώνει τις εκ του νόμου 
προβλεπόμενες προϋποθέσεις για να καθορισθεί ως λα¬ 
τομική. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρόδος, 22 Σεπτεμβρίου 1993 
Ο Νομάρχης 

ΓΕΩΡΓΙΟΣ ΧΑΡΑΛΑΜΠΟΠΟΥΛΟΣ 
-♦-- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην κοινή απόφαση Δ17α/07/27/Φ.2.3/15.9.93 «Καθο¬ 
ρισμός τρόπου διαχείρισης, κατανομής και διάθεσης των 
εισπραττομένων ποσών υπέρ των διπλωματούχων μηχανι¬ 
κών μονίμων και συμβασιούχων του Δημοσίου, Ν.Π.Δ.Δ. 
και ΟΤΑ (άρθρο 27, παρ. 34 έως 37 του Ν. 2166/93)» των 
Υπουργών Εθνικής Οικονομίας και ΠΕΧΩΔΕ, που δημο- 
σιεύθηκε στο ΦΕΚ 731/21.9.93 (τ. Β ), διορθώνεται στην 
παρ. 1 εδάφιο πρώτο και στην παρ. 4 εδάφιο τρίτο αυτής ο 
αριθμός του έντοκου λογαριασμού της ΕΤΕ από το εσφαλ¬ 
μένο «040/540107/30» στο ορθό «040/546107/30». 

(Από το Υπ. ΠΕΧΩΔΕ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


